Hei! Nimeni on Rory Kaye.
Tämä on Löytöretki Jumalan Sanaan -ohjelmasarja, -
jota olen tehnyt jo vuosia TV7:llä.
Saamme kokea seikkailuja -
kun tutkimme Raamattua ja noudatamme Jumalan periaatteita.
Olen kertonut todistuksia. Tänään aion kertoa dramaattisempia todistuksia -
kuin olen koskaan kertonut TV7:llä. Aihe on kuolleista herääminen -
Raamatussa ja aikanamme. Mennään suoraan aiheeseen.
Joh. 11:ssä näemme, kuinka Jeesus herätti Lasaruksen kuolleista.
Myöhemmin apostolit tekivät samaa.
Yhdestä kerrotaan Ap. t. 20:ssä, -
jossa Paavali herätti kuolleista kesken saarnan nukahtaneen Eutykuksen.
Se on rohkaisu saarnaajille, jotka puhuvat liian pitkään.
Herra herättää kuolleista, jos ihminen nukahtaa kesken saarnan -
ja putoaa ikkunasta. Ainakin Paavalille kävi niin.
Haluan lukea teille Ap. t. 13:sta, -
jossa on selitys Jeesuksesta, Jeshuasta, ja Hänen teoistaan.
Tämä on jae 30. "Jumala herätti hänet kuolleista.
Ja hän ilmestyi useina päivinä niille, jotka olivat tulleet hänen kanssansa -
Galileasta Jerusalemiin..."
Sanomme aina "tulla ylös Jerusalemiin", -
sillä Jerusalem sijaitsee ylhäällä, vaikka Galilea on sen pohjoispuolella.
"...jotka nyt ovat hänen todistajansa kansan edessä".
Ylösnousemuksen todistajia oli noin 500.
Paavali puhuu tästä 2. Kor. kirjeessä.
Hän sanoo, että ellemme me usko Herran ylösnousemukseen, -
mihin uskomme perustuu?
On keskeinen sanoma, että saamme kirkastetun ruumiin, -
ja ne, jotka ovat kuolleita Kristuksessa, herätetään kuolleista.
Kohtaamme Hänet yläilmoissa ja saamme ikuisen elämän.
Kaikki sanomassa ja uskossa liittyy ylösnousemukseen.
Tahdon puhua nykyajan kuolleista herättämisistä.
Minulla on ystävä, jonka kanssa minulla on ollut etuoikeus saarnata.
Hänet tunnetaan "veli taivaallisena". Eräs suomalainen, Taisto, -
toi veli Yunin Suomeen.
Hän on auttanut levittämään Yunin sanomaa.
Yun on todistanut kuolleista heräämisiä.
Kiinassa olen tavannut muitakin vastaavaa kokeneita.
Mosambikissa tapasin erään, joka on nähnyt kuusi kuolleista heräämistä.
Hän oli rukoillut kahden puolesta, joku toinen muiden puolesta.
Olen työni takia käynyt 70 maassa.
Niistä 11 olen tavannut jonkun, joka on todistanut kuolleista heräämisiä.
Haluan kertoa henkilökohtaiset todistukseni, sillä ne tunnen parhaiten.
Aloitetaan Floridasta 9.12.1977.
Olin valmistumassa palvelutyökoulutuksesta.
Olin ollut juhlissa, jotka muuttuivat kolmen tunnin rukouskokoukseksi.
Olimme matkalla kotiin. Näin auton, jossa oli hätävalot.
Kysyin Herralta, pitäisikö minun auttaa. En saanut vastausta, -
mutta sisälläni oli halu auttaa.
Fil. 2:13:ssa sanotaan, että Jumala vaikuttaa tahtomiseen.
Sain Herralta vahvistuksen tähän tuntemukseen, auttamishaluuni.
Pysähdyin ja tarjosin apua.
Auto oli rikki. Se seisoi tien sivussa hätävalot päällä.
Mies sanoi: "Kukaan ei voi auttaa. Vaimoni on kuollut.
Ambulanssi ei ole tullut. Mitään ei ole tehtävissä."
Kysyin, voinko mennä rukoilemaan vaimon puolesta.
Mies katsoi minua kuin marsilaista mutta antoi luvan.
Menin sisälle taloon. Se oli kuin elokuvassa.
En ollut käynyt talossa koskaan, mutta osasin kulkea siellä.
Olen varma, että joskus enkelit ohjaavat ja neuvovat, mitä tehdä.
Pääsin huoneeseen. Nainen makasi kuolleena sängyssä.
Kulmassa istui mies rukoilemassa.
Hän oli raamattukoulun keittiötiimissä.
Hän todisti siitä myöhemmin 500 ihmiselle.
Menin huoneeseen.
En tiennyt, mitä tehdä. Olin ollut uskossa vähän yli vuoden.
Olin ollut intensiivikurssilla.
Laskin käteni hänen ylleen ja rukoilin.
Pyhä Henki kosketti häntä voimalla.
Nainen nousi ylös vuoteelta, -
pesi kasvonsa ja tarjoili ensihoitajille kahvia.
Me olimme jo ehtineet lähteä, joten en nähnyt sitä.
Rukoilin naisen puolesta ja lähdin huoneesta, -
koska Pyhä Henki sanoi: "Mene kerto- maan miehelle, että sama Jumala, -
joka herätti vaimon kuolleista, haluaa antaa sinulle ikuisen elämän."
Olisin halunnut jäädä katsomaan, mutta Henki käski mennä miehen luo.
Sanoin miehelle, mitä Jumala oli käskenyt sanoa.
Häntä ei kiinnostanut kuunnella. Hän halusi puhua vain autostaan.
Hän puhui ja puhui autostaan. Hän oli mekaanikko.
Häntä harmitti, ettei hän saanut vietyä vaimoa sairaalaan.
Hän oli shokissa ja hieman sekava.
Pyhä Henki tuli ylleni. Käskin miehen autoon.
Hän meni vastentahtoisesti. Käskin kääntää avainta.
Hän sanoi: "Mitä hyötyä? Starttimoottori on rikki."
Laskin käteni auton päälle ja rukoilin.
Mies innostui auton käynnistymisestä enemmän -
kuin vaimon kuolleista heräämisestä. Hän ei uskonut, että vaimo heräsi, -
mutta näki auton käynnistyvän. Mies oli innoissaan. Minä lähdin.
Talossa ollut mies näki, miten nainen nousi vuoteelta, pesi kasvonsa -
ja tarjoili ensihoitajille kahvia.
Vein kaksi kyytiläistä kotiin.
Vaikeroin koko yön: "Jumala, en ole arvollinen."
Uskoin, että nainen oli noussut kuolleista vaikken ollut nähnyt sitä.
Aamulla kello 5.05 Pyhä Henki sanoi: -
"Olet oikeassa.
Mutta minulla on hyviä uutisia.
Et ole yksin. Kukaan ihmiskunnasta ei ole arvollinen.
Yksin Jeesus on arvollinen."
Jeesus sanoi Joh. 14:12:ssa: "Totisesti, totisesti."
Hän sanoo: "Totisesti, totisesti minä sanon teille.
Teette samoja asioita kuin minä ja suurempiakin, -
sillä minä menen Isän luo.
Isä on sama tänään kuin Jeesuksenkin aikana.
Isä haluaa edelleen parantaa ja tehdä ihmeitä.
Mutta Jeesus ei ole täällä. Ketä Isä käyttää?
Ketä tahansa, joka virittäytyy Jumalan kanavalle -
ja haluaa totella Häntä -
ja toimii ja rukoilee Jeesuksen nimessä ja sijasta.
Niin tein sinä päivänä. Hän heräsi kuolleista.
Myöhemmin, hääpäivän iltana 25.9.1982 olin Amsterdamissa.
Yritimme kirjautua hotelliin. Huonevaraustamme ei löytynyt.
Aulassa oli 16 muuta ihmistä.
Heistä yksi oli henkilökunnasta. Hän juoksi kantaen kuollutta vauvaa.
Hän oli löytänyt vauvan huoneesta, jossa isoveli oli hoitanut tätä.
Veli oli mennyt shokkiin, kun vauva kuoli.
Vauva nostettiin tiskille vaimoni eteen.
Gunilla purskahti itkemään.
Ajattelin: "Ei huonetta. Nyt vaimo itkee. On hääpäivän ilta.
Hullu tilanne. Vauvaparka on kuollut."
Käännyin Jumalan puoleen, niin kuin Pietari kääntyi Raamatussa -
sai uskoa ja joku heräsi kuolleista.
Minä tein samoin. Käännyin poispäin.
Kysyin: "Herra, miten rukoilen?"
Hän avasi hengelliset silmäni.
Kunpa eläisin niin. Sillä hetkellä näin niin kuin Jeesus näki koko ajan.
Näin hengelliseen maailmaan, mikä on Jumalan tahto.
Näin, että Hänen tahtonsa on aina parantaa ja tehdä ihmeitä.
Emme luota Häneen. Kun Hän löytää jonkun, joka luottaa lapsen lailla, -
Hän voi ilmoittaa, mitä Jeesus olisi tehnyt.
Sitten voimme tehdä sen Jeesus- nimessä. Se ei ole omaa ansiotamme.
Me vain rukoilemme Jeesus-nimessä, ja Jumala herättää kuolleen.
Rukoilin vauvan puolesta. Vauva alkoi heti hengittää.
Parasta oli, että Jumala oli antanut minulle uskoa.
Sanoin ennen rukoilemista ihmisille aulassa: -
"Emme ole taikureita. Meillä ei ole supervoimia.
Mutta rukoilen vauvan puolesta nyt Jeesuksen nimessä.
Jumala haluaa herättää vauvan kuolleista. Teistä tulee todistajia.
Jumala rakastaa teitä. Hän on todellinen. Hän herättää kuolleita yhä.
Hänellä on voima herättää teidät kuolleista viimeisenä päivänä -
ikuiseen elämään. Vielä elossa olevat muuttuvat silmänräpäyksessä, -
kun kohtaamme Hänet pilvissä.
Vauva alkoi siis hengittää.
Hotelli oli siitä iloinen.
Nostin vauvan äitinsä syliin.
Saimme presidentinsviitin ilmaiseksi kiitoksena vauvan auttamisesta.
Kolmas kuolleista herännyt oli täällä Suomessa -
matkalla TV7:n studiosta 19.12.2017 Turkuun.
Tänäänkin lähden täältä junalla Turkuun.
Saarnaan tänä iltana Martinkirkossa.
Silloin vuonna 2017 puhuin Jumalan tahdon löytämisestä -
ja uuden liiton lupauksista, että Jumala haluaa antaa ohjeita, tooran.
Ei vain lakia sydämeen ja mieleen vaan ohjeita. Sitä toora tarkoittaa.
Mooses sai ohjeita Jumalalta 40 päivän ajan.
Mooseksen lain, tooran, ohjeet.
Jumala haluaa yhä antaa ohjeita.
Istuin junassa. Lauri-niminen mies kuoli.
Hänen tyttärensä tai miniänsä alkoi huutaa lääkäriä.
"Pysäyttäkää juna!"
Paikalle juoksi lääkäri. Tytär lähti etsimään konduktööriä.
Menin Laurin luokse, laskin käteni hänen päänsä päälle -
ja rukoilin Jeesuksen nimessä. Hänen vaimonsa istui vieressä.
Mies avasi heti silmänsä ja alkoi räpytellä.
Hän oli ollut kuollut 20―25 minuuttia. Hänen luultiin nukkuvan.
Sitten hän heräsi kuolleista.
Olen asunut Skandinaviassa pitkään. Istuin vain hiljaa.
Sitten Pyhä Henki sisälläni käski mennä kertomaan, mitä tapahtui.
Menin miehen luo. Esittelimme itsemme.
Kysyin: "Tiedätkö, että Jumala herätti sinut kuolleista?"
Sitten sanoin muille junassa: "Jumala on sama tänään, eilen ja iäti.
Hän teki äsken saman, mitä hän teki Jeesuksen aikana, -
koska Hän haluaa teidän tuntevan Hänet ja saavan ikuisen elämän.
Näitte, mitä Jumala teki Laurille. Hän voi tehdä mitä vain.
Hän voi herättää kuolleista."
Eräs nainen osoitti minua. "Minä tunnen sinut!"
Sanoin: "Niinkö?"
Sanoin: "Olet Rory Kaye. Olen nähnyt sinut TV7:llä."
Sanoin: "Syyllinen."
Mutta miten kiehtovaa!
Myöhemmin ajattelin, että kuolikohan hän sittenkään.
Vai olikohan hänellä diabetes. Tai jos hän vain nukkui.
Kysyin mieheltä, oliko niin käynyt aiemmin ja onko hänellä unitauti.
Hänellä ei ollut mitään.
Hän oli kuollut, ja Herra oli nostanut hänet kuolleista.
Tässä on asian ydin. Jeesus sanoi Joh. 14:12:ssa, -
että teemme samoja asioita kuin Hän.
Hän ei puhu vain apostoleille, evankelistoille tai pastoreille.
Hän sanoi opetuslapsilleen: "Menkää ja opettakaa muillekin.
Julistakaa heille evankeliumi -
ja opettakaa heille kaikki, mitä olen opettanut teille."
Jeesus antoi meille ohjeita taivaasta.
Hän sanoo opetuslapsille, -
että meille, jotka tulemme uskoon heidän kauttaan, -
pitäisi opettaa kaikki, mitä Hän opetti heille, -
mukaan lukien sen, mitä Hän sanoi iltana ennen ristiinnaulitsemista: -
Totisesti, totisesti -
minä sanon teille: Tulette tekemään kaikkea samaa kuin minäkin.
Olen tutkinut kuolleista heräämisiä muissa maissa.
Kun olin Kiinassa, minulle kerrottiin, että tuloksena tuhansia tuli uskoon.
Jeesuksen aikana Joh. 11:ssä Lasarus herätettiin kuolleista.
Sen seurauksena monia tuli uskoon.
Tietyllä tavalla voisin lopettaa jakson tähän, -
sillä sanoin todistuksista jo kaiken, minkä aioin sanoa, ja luin jakeita.
Uskon, että Herra tahtoo minun profetoida Suomelle.
Näin Herra sanoo: -
Olen kutsunut teidät olemaan opetuslapsiani.
Se tarkoittaa, että tahdon teidän viettävän aikaa yksin kanssani, -
jotta voin ohjeistaa teitä henkilökohtaisesti.
Tulen antamaan ohjeita aina päivän aikana, kun pyydätte minulta viisautta.
Minä ilmoitan teille, mitä tehdä ja sanoa, -
mitä ihmisten pitää kuulla Jumalalta.
Kun heistä pitää ajaa ulos henkiä.
Suomessakin ihmisissä on henkiä, jotka pitää ajaa pois.
Ja jotkut pitää herättää kuolleista.
Voin ja haluan käyttää teitä.
Älkää pelätkö mitään, Herra sanoo.
Eläkää koko elämänne yhteydessäni. Näin sanoo Herra Suomelle.
Haluan Suomeen massiivista herätystä, -
jossa tapahtuu kaikenlaisia ihmeitä ja paranemisia.
Se toteutuu niin, että kuka tahansa teistä alkaa viettää aikaa kanssani, -
uskoa Sanaani, vastaanottaa ohjeitani ja noudattaa niitä.
Tekin tulette näkemään, että kuolleita herää -
ja te profetoitte ihmisille ja rohkaisette ihmisiä.
Älkää uskoko valhetta, että vain erityiset ihmiset pystyvät.
Kukaan muu ei ole arvollinen, paitsi Jeesus.
Mutta tahdon tehdä teissä tämän armon työn. Aamen.
Olen kiitollinen Jumalan armon työstä elämässäni.
En ole arvollinen edes seisomaan ja puhumaan tässä.
Mutta Hän on antanut anteeksi syntini ja unohtanut ne.
Kuten Room. 12:2:ssa sanotaan, Hän on uudistanut mieltäni 42 vuotta.
Hän lupaa tehdä sen joka ikiselle.
Jos olet synnin kahleissa, Herra sanoo näin: -
Kuolin ristillä antaakseni sinulle Pyhän Hengen itsekontrollin voiman.
Kun koet kiusauksen, annan sinulle armon vastustaa sitä syntiä.
Hän sanoo teille, jotka syötte masennus- ja ahdistuslääkkeitä: -
Osa ahdistuksesta, pelosta ja masennuksesta -
on elämänvaikeuksien aiheuttamaa, mutta kun se kestää vuosia, -
vihollinen on käyttänyt hyväksi tilannetta -
ja haluaa pitää sinut pelon, ahdistuksen ja lääkkeiden orjana.
Haluan, että olet vapaa, sanoo Herra.
Haluan antaa sinulle uuden elämän ja auttaa sinua, -
niin että pystyt vaeltamaan terveenä ja vapaana -
sekä tuntemaan ja tekemään tahtoni.
Haluan palata vielä Raamattuun.
Tämä on Ap. t. 13.
Jakeessa 33 sanotaan: -
"Ja me julistamme teille sen hyvän sanoman, että Jumala on isille..."
Isiä ovat Aabraham, Iisak ja Jaakob.
"...Jumala on isille annetun lupauksen täyttänyt meidän lapsillemme, -
herättäen Jeesuksen [kuolleista], -
niinkuin myös toisessa psalmissa on kirjoitettu: -
'Sinä olet minun Poikani, tänä päivänä minä olen sinut synnyttänyt'.
Ja että hän herätti hänet kuolleista, -
niin ettei hän enää palaja katoavaisuuteen, -
siitä hän on sanonut näin: 'Minä annan teille pyhät ja lujat Daavidin armot'.
[Ja] toisessa paikassa sanoo: 'Sinä et salli Pyhäsi nähdä katoavaisuutta'.
Sillä kun Daavid oli aikanansa Jumalan tahtoa palvellut, -
nukkui hän ja tuli otetuksi isiensä tykö ja näki katoavaisuuden.
Mutta hän, jonka Jumala herätti, ei nähnyt katoavaisuutta.
Olkoon siis teille tiettävä, miehet ja veljet, -
että hänen kauttansa julistetaan teille syntien anteeksiantamus -
ja että jokainen, joka uskoo, tulee hänessä vanhurskaaksi, -
vapaaksi kaikesta, -
mistä te ette voineet Mooseksen lain kautta vanhurskaiksi tulla."
Ette pystyneet sovittamaan itseänne Jumalan kanssa -
pelkällä tooran noudattamisella, jos teitte virheitä. Tarvitsitte Vapahtajaa.
Jeesus tuli, jotta voisimme ottaa vastaan uuden liiton, -
joka tulee Hänen ristinkuolemansa ja ylösnousemuksensa kautta.
Sillä hetkellä kun Jeesus kuoli ristillä, -
Jeesus täytti vanhan liiton.
Matt. 5:18: Tulin täyttämään Moosekselle annetun tooran.
Uusi liitto tuli, kun Hänen verensä vuodatettiin.
Uusi liitto antaa neljä lupausta.
Ensinnäkin Jumala lupaa kohdissa Jer. 31, Hepr. 8 ja Hepr. 10: -
Minä painan ohjeeni sydämiinne ja mieliinne.
Toinen lupaus: Minä olen Jumalasi, ja te olette edustajiani.
Siksi voimme herättää kuolleita Jeesuksen nimessä.
Rukoilemme, ja Jumala herättää.
Kolmas lupaus: Te kaikki tunnette minut pienimmästä suurimpaan.
Neljäs on hyvä. Annan anteeksi kaikki syntinne ja valitsen unohtaa ne.
Vielä yksi raamatunpaikka. Pietarin kirje.
2. Piet. 3.
Tämä on viimeinen asia, jonka Pietari kirjoitti.
Tätä kirjoittaessaan Pietari oli lähtenyt Jerusalemista matkalle -
ja saapunut Roomaan.
Hän kirjoittaa nämä asiat ja kertoo kaikille yhteydessään oleville: -
Luen 2. Piet. kirjeen luvusta 3.
"Tämä on jo toinen kirje, jonka minä kirjoitan teille, rakkaani, -
ja näissä molemmissa minä [...] herätän teidän puhdasta mieltänne, -
että muistaisitte niitä sanoja, joita pyhät profeetat ennen ovat puhuneet,
ja Herran ja Vapahtajan käskyä, jonka te apostoleiltanne olette saaneet.
[Tietäkää], että viimeisinä päivinä tulee [pilkkaajia, jotka sanovat:] -
"Missä on lupaus hänen tulemuksestansa?
[Onhan isien poisnukkumisesta asti] kaikki pysynyt [kuten alussa oli.]"
He haluavat unohtaa vedenpaisumuksen ja tuomion.
Jae 7: "Mutta nykyiset taivaat ja maa ovat samalla sanalla talletetut tulelle,
säästetyt jumalattomain ihmisten tuomion ja kadotuksen päivään."
Herra sanoo näin: "Maan päälle tulee tuomio.
Nostan seurakuntani turvaan siltä.
Seurakuntani kohtaa Herran pilvissä ja saa kirkastetun ikuisuusruumiin.
Mutta jäljelle jääneet tuomitaan tulella."
Se sanotaan kolmesti 2. Piet. kirjeessä.
"Mutta nykyiset taivaat ja maa ovat samalla sanalla talletetut tulelle, -
säästetyt jumalattomain ihmisten tuomion ja kadotuksen päivään.
Mutta tämä yksi älköön olko teiltä, rakkaani, salassa, -
että "yksi päivä on Herran edessä niinkuin tuhat vuotta -
ja tuhat vuotta niinkuin yksi päivä".
Minulla on kuusi lasta. Kolme- kymmentä vuotta on mennyt nopeasti.
Herralle sama on tuhat vuotta. Se vilistää ohi.
Hän näkee ikuisuuteen, satojentuhansien vuosien päähän.
Hän tahtoo meidän nousevan kuolleista, -
niin että joko nousemme Häntä vastaan pilvissä -
ja saamme tämän kuoleman ruumiin tilalle -
kirkastetun ikuisuusruumiin -
tai, kuten pian luemme 1. Tess. kirjeestä, -
Kristuksessa kuolleet herätetään.
Miksi puhun tästä?
En tahdo puhua ainoastaan kuolleista herättämisen ihmeistä.
Kaikkien opetuslapsiksi tulevien tarkoitus on, -
että meidät herätetään kuolleista niin kuin Kristus herätettiin.
Me saamme ikuisen elämän. Luen vielä kolme jaetta.
Tämä on 2. Piet. 3:9.
Tämä selittää, miksi Hän ei ole vielä palannut.
"Ei Herra viivytä lupauksensa täyttämistä [...], -
vaan hän on pitkämielinen teitä kohtaan, -
sillä hän ei tahdo, että kukaan hukkuu, -
vaan että kaikki tulevat parannukseen."
Kaikki eivät kuitenkaan tahdo.
Jae 10: "Mutta Herran päivä on tuleva niinkuin varas, -
ja silloin taivaat katoavat pauhinalla, ja alkuaineet kuumuudesta hajoavat, -
ja maa ja kaikki, mitä siihen on tehty, palavat.
Kun siis nämä kaikki näin hajoavat, -
millaisia tuleekaan teidän olla pyhässä vaelluksessa -
ja jumalisuudessa [Pyhän Hengen avulla], -
teidän, jotka odotatte ja joudutatte Jumalan päivän tulemista".
Seuraavaksi hän puhuu, kuinka alkuaineet sulavat kuumuudessa.
Mutta odotamme Hänen lupauksensa mukaan uutta taivasta ja maata.
Jumala herättää meidät kuolleista ja lisäksi Hän nostaa luomakunnan -
tuomiosta uudeksi taivaaksi ja maaksi.
Avataan 1. Tess. 4 siellä kotona tai missä tätä katsottekin.
Nämä jakeet ovat mahtavia.
Usein niillä lohdutetaan kuolleiden omaisia, -
mutta ne ovat hyviä myös vain totuutena.
1. Tess. 4.
Paavali kirjoittaa Kreikan uskoville.
Hän sanoo jakeessa 15: -
"Sillä sen me sanomme teille Herran sanana, että me, jotka olemme elossa,
jotka jäämme tänne Herran tulemukseen, -
emme suinkaan ehdi ennen niitä, jotka ovat nukkuneet.
Sillä itse Herra on tuleva alas taivaasta käskyhuudon, -
ylienkelin äänen ja Jumalan pasunan kuuluessa, -
ja Kristuksessa kuolleet nousevat ylös ensin; -
sitten meidät, jotka olemme elossa, jotka olemme jääneet tänne, -
temmataan yhdessä heidän kanssaan pilvissä Herraa vastaan yläilmoihin; -
ja niin me saamme aina olla Herran kanssa.
Niin lohduttakaa siis toisianne näillä sanoilla."
Jeesus kehotti kestämään loppuun asti, -
koska Hänellä on meille ikuinen elämä.
Tahdon lopettaa sanomalla, -
että pelastuksemme on ikuinen pelastus.
On kaikkien uhrausten arvoista -
varmistaa, että asiat ovat kunnossa Jumala-suhteessa, -
jotta sinäkin nouset kuolleista, jos kuolet Kristuksessa.
Ja jos elät, enkelit noutavat sinut täältä Herraa vastaan yläilmoihin.
Viimeinen raamatunpaikka. 2. Tess. 2:3.
"Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu".
Ja antikristus ilmestyy temppelissä, kuten Jeesus sanoo Matt. 24:ssä.
Ja hän sanoo lopuksi jakeessa 10, -
että antikristus tekee kaikenlaista -
eksyttääkseen ihmiset, -
ja Jumala sallii sen niille, jotka haluavat uskoa valheen.
"Mutta me olemme velvolliset aina kiittämään Jumalaa teidän tähtenne"
Paavali ja työtoverit, Siilas ja Timoteus, kiittivät rukoillen Jumalaa.
Siitä voi lukea luvun 1 jakeesta 1.
He kiittivät siitä, että heille on mieluisaa seurata Jumalaa -
ja vaeltaa pyhyydessä. He ovat uuden luomisen ensihedelmiä.
Herra, kiitos, että meidätkin herätetään kuolleista -
ikuiseen elämään kanssasi, aamen.
Hei! Olen Rory Kaye. Rakastan Taivas TV7:ää.
Luotan Marttiin koko sydämestäni.
Ihmiset täällä ovat tosi vilpittömiä.
Tämä paikka vie evankeliumia ihmisille ja tekee opetuslapsia.
Tue TV7:ää soittamalla tukinumeroon. Se maksaa vain 12 euroa.
Pyydä täältä myös rukousta. Numero on 0600-10177.
Tili- ja viitenumero näkyvät ruudulla.
Tahdon rohkaista sinua Jeesuksen nimessä. Tue TV7:ää, -
jos se on auttanut ja vahvistanut sinua.
Jos sydämelläsi on, että rakastat tätä työtä, tue sitä. Kiitos.
Suomennos: Marianne Tenetz